### Beslutningstema

Der træffes beslutning om folkeskolernes ferieplaner for skoleårene [adresse] (slutdato for sommerferien samt efterårsferie og juleferie), 2024/2025 og [adresse].

### Historik

Ifølge Vedtægt for styrelse af Tønder Kommunes skolevæsen træffer Kommunalbestyrelsen beslutning om skolernes ferieplan efter indstilling fra fagudvalg og forvaltning og efter høring i skolebestyrelserne.

### Sagsfremstilling

Folkeskolens ferieplan for skoleåret 2023/2024 (slutdato for sommerferien samt efterårsferie og juleferie), 2024/2025 og [adresse] har været til udtalelse i skolebestyrelserne. Der er kommet følgende tilbagemeldinger:

Distrikt Tønder

2023: Det foreslås, at eleverne går på ferie den 15. december (fredag). Skolebestyrelsen problematiserer, at der er en hel uge efter, hvor mange forældre ikke har fri, så familierne kan/vil blive pressede på pasning i dagene op til jul.

2024: Sommerferien starter sent, den 1. juli . Bestyrelsen er opmærksom på, at betingelserne for, hvornår sommerferien skal starte, er opfyldt. Det er bestyrelsens opfattelse, at det betyder, at lærerne bliver pressede i forhold til de 60 arbejdstimer, som ligger før og efter sommerferien. Bestyrelsen ønsker ferien forlænget i august. Bestyrelsen er ligeledes optaget af, at mange kan få svært ved at kunne afholde ferie i den ”korte” periode sammen deres børn.

2026: 5. juni (Grundlovsdag), bestyrelsen har haft vanskelig ved at gennemskue, om Grundlovsdag var markeret som en fridag i høringsmaterialet.

Helt generelt vil forældrene hellere have lang sommerferie frem for lang vinterferie.

Distrikt Løgumkloster

2024: Der er ønske om, at der flyttes feriedage til sommerferien, således sommerferien har en varighed af 6 uger. Forslaget begrundes med at nogle familier kan have behov for at dele sommerferien i 2 gang 3 uger.

Ungdomsskolen

Ungdomsskolens bestyrelse har ingen bemærkninger.

Distrikt Skærbæk

2023: Skolebestyrelsen foreslår, at 9.-11. august bliver fridage og, at 18–20. december bliver skoledage. Således at man får en længere sommerferie.

2024: Skolebestyrelsen foreslår, at 8.-9. august bliver fridage og 2.-3. januar bliver skoledage. Ligeledes for at få en længere sommerferie.

Distrikt Toftlund

Distrikt [adresse] bestyrelse har ingen bemærkninger.

### Lovgrundlag

Folkeskoleloven.

Beslutninger vedrørende elevernes ferier kan ikke uddelegeres.

### Fagchefen for Skole- og Dagtilbud indstiller,

|  |
| --- |
| at de fremlagte ferieplaner godkendes med den ændring, at den 9.-11. august 2023 bliver fridage, og at den 18–20. december bliver skoledage, samt at den 8.-9. august 2024 bliver fridage og den 2-3. januar bliver skoledage, og  at indstillingen videresendes til Kommunalbestyrelsen.  Beslutning fra Børn- og Skoleudvalget, 16. august 2022, pkt. 5:  Indstillingen anbefales. |

### Beslutning

Indstillingen godkendt.

Aksel Østergaard (C) deltog ikke i mødet.